KLASA: 007-02/22-01/01

URBROJ: 251-176-22-21

Zagreb, 3.10.2022.

**ZAPISNIK**

 **15. sjednice Školskog odbora održane 03. listopada 2022.**

**Početak sjednice:** 20,15

**Prisutni članovi Školskog odbora:** Višnja Dianežević, Marija Dianežević, Zvonimir Bulić, Marija Luković

**Odsutni članovi Školskog odbora**: Ivana Kujundžić, Davor Radić, Drago Župarić Iljić

Sjednici je prisutan ravnatelj Vatroslav Gabrić i Monika Sakoman, tajnica

Sjednicu otvara predsjednica Školskog odbora Višnja Dianežević, pozdravlja prisutne, konstatira kvorum (**prisutno 4 od ukupno 7 članova**) i za raspravu predlaže dnevni red iz poziva

**DNEVNI RED:**

1. Usvajanje zapisnika 14. sjednice Školskog odbora održane 22.9.2022.
2. Usvajanje Izvješća o realizaciji GPIP i Školskog kurikuluma u školskoj godini 2021./2022.
3. Donošenje Školskog kurikuluma za školsku godinu 2022./2023.
4. Donošenje Godišnjeg plana i programa rada za školsku godinu 2022./2023.
5. Pitanja i prijedlozi

Predloženi *dnevni red* prihvaćen je jednoglasno (4 glasa „za“) te se prelazi na raspravu po pojedinim točkama.

**Ad. 1. Usvajanje zapisnika 14. sjednice Školskog odbora održane 22.9.2022.**

Predsjednica Školskog odbora pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**Zaključak:** Članovi Školskog odbora koji su bili prisutni na prethodnoj sjednici jednoglasno su usvojili zapisnik.

**Ad. 2. Usvajanje Izvješća o realizaciji GPIP i Školskog kurikuluma u školskoj godini 2021./2022.**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Nastava je počela 6. rujna 2021., a završila 21. lipnja 2022. godine. Tijekom školske godine je ostvareno 178 radnih i 178 nastavnih dana.

Prvi dio zimskih praznika je trajao od 24. 12. 2021. do 7. 1. 2022., a drugi dio od 21. do 26. 2. 2022. Proljetni praznici su bili od 14. 4. do 22. 4. 2022.

Zbog pandemije COVID-19 nastava za predmetnu nastavu se odvijala dva tjedna nakon prvog dijela zimskih praznika online u realnom vremenu.

163. obljetnicu naše škole smo ove godine obilježili 29. travnja kroz brojne aktivnosti. Tema ovogodišnjeg Dana škole bila je Dan BezVeze.

GPIPRŠ i Kurikulum za školsku godinu 2021./2022. unatoč ometanju pandemije je većinom realiziran.. Izvanučionička nastava je realizirana uz pridržavanje epidemioloških mjera.

Nakon provedene rasprave, predsjednica Školskog odbora daje prijedlog na glasanje.

Članovi Školskog odbora su dizanjem ruku potvrdili suglasnost i jednoglasno se **usvaja Izvješće o realizaciji GPIPRŠ i Školskog Kurikuluma.**

**Ad. 3. Donošenje Školskog kurikuluma za školsku godinu 2022./2023.**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Ravnatelj upoznaje članove s prijedlogom Kurikuluma za 2022./2023.

Školskim kurikulumom se utvrđuje:

– strategija razvoja škole

– aktivnost, program i/ili projekt

– ciljevi aktivnosti, programa i/ili projekta

– namjena aktivnosti, programa i/ili projekta

– nositelji aktivnosti, programa i/ili projekta i njihova odgovornost

– način realizacije aktivnosti, programa i/ili projekta

– vremenik aktivnosti, programa i/ili projekta

– okvirni troškovnik aktivnosti, programa i/ili projekta

– način njegova praćenja

Nakon provedene rasprave, predsjednica Školskog odbora daje prijedlog na glasanje.

**Zaključak:** Članovi Školskog odbora na prijedlog Učiteljskog vijeća i ravnatelja Škole jednoglasno donose Kurikulum za školsku godinu 2022./2023.

**Ad. 4. Donošenje Godišnjeg plana i programa rada za školsku godinu 2022./2023.**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Ravnatelj upoznaje članove s prijedlogom Godišnjeg plana i programa rada za školsku godinu 2022./2023.

Godišnjim planom i programom rada školske ustanove utvrđuje se mjesto, vrijeme, način i izvršitelji poslova, a sadrži:

– podatke o uvjetima rada,

– podatke o izvršiteljima poslova,

– godišnji kalendar rada,

– podatke o dnevnoj i tjednoj organizaciji rada,

– tjedni i godišnji broj sati po razredima i oblicima odgojno-obrazovnog rada,

– planove rada ravnatelja, učitelja, odnosno nastavnika te stručnih suradnika,

– planove rada školskog, odnosno domskog odbora i stručnih tijela,

– plan stručnog osposobljavanja i usavršavanja, u skladu s potrebama škole,

– podatke o ostalim aktivnostima u funkciji odgojno-obrazovnog rada i poslovanja školske ustanove

Nakon provedene rasprave, predsjednica Školskog odbora daje prijedlog na glasanje.

**Zaključak:** Članovi Školskog odbora na prijedlog ravnatelja Škole jednoglasno donose Godišnji plan i program rada za školsku godinu 2022./2023.

**Ad. 5.** Pitanja i prijedlozi

Ravnatelj navodi kako će se sutra 4. listopada 2022. održati sastanak u Gradskom uredu za izgradnju. Razgovarat će se o problematici izdavanja građevinske dozvole.

Nije bilo drugih pitanja i prijedloga.

Predsjednica zaključuje sjednicu u 21,15 sati.

Zapisnik završava na trećoj (3) stranici.

|  |  |  |
| --- | --- | --- |
| Zapisničar: |  | Predsjednica Školskog odbora |
|  |  |  |
| Monika Sakoman, tajnica |  | Višnja Dianežević |